 Tan iyo 8dii bishii Janaayo ee sanadkan oo ku beegnayd xiligii ciidamada Somaliland dagaal kula wareegeen deegaanka Tukaraq oo ahayd kastamkii Puntland xili shacabka Puntland ku mashquulsanaayeen soodhaweyntii wafdigii Madaxweynaha Dowlada Federaalka Soomaaliya Maxamed Cabdullahi Farmaajo ayaa waxaa socday dhaq dhaqaaq ciidan oo ay xoogiisa wadeen beelaha ku dhaqan gobalada Puntland oo iskood isu abaabulayey, kuwaasi oo ciidamo badan geeyey gobalka Sool iyo waliba xoolo ay ugu deeqeen ciidamada Puntland. 